กระทรวงกลาโหม (ญี่ปุ่น)

กระทรวงกลาโหม () เป็นกระทรวงของรัฐบาลญี่ปุ่น รับผิดชอบด้านการรักษาความสงบ อิสรภาพของประเทศญี่ปุ่น ตลอดจนความมั่นคงแห่งชาติ ในฐานะฝ่ายนโยบายของกองกำลังป้องกันตนเองญี่ปุ่น กระทรวงนี้ถือเป็นกระทรวงที่มีบุคลากรมากที่สุดของญี่ปุ่น อยู่ภายใต้การกำกับของรัฐมนตรีว่าการกระทรวงกลาโหม ซึ่งรัฐธรรมนูญกำหนดว่าต้องเป็นพลเรือนเท่านั้น ที่ทำการกระทรวงตั้งอยู่ในเขตชินจูกุ กรุงโตเกียว

ในสมัยจักรวรรดิญี่ปุ่น กระทรวงทางทหารของญี่ปุ่นแบ่งเป็นสองกระทรวง ได้แก่กระทรวงทหารบก (陸軍省) และกระทรวงทหารเรือ (海軍省) ทั้งสองกระทรวงถูกยุบในค.ศ. 1945 เมื่อญี่ปุ่นพ่ายแพ้สงครามโลกครั้งที่สอง หลังจากนั้น การทหารญี่ปุ่นก็ถูกสหรัฐปลดอาวุธช่วงหนึ่ง ต่อมาในปีค.ศ. 1954 มีการจัดตั้งส่วนราชการที่ชื่อว่า "กรมกลาโหม" () สังกัดสำนักนายกรัฐมนตรี เพื่อกำกับดูแลกิจการทหารในประเทศ 

สภานิติบัญญัติแห่งชาติญี่ปุ่นผ่านกฎหมายให้ยกฐานะกรมกลาโหม ขึ้นเป็นกระทรวงที่มีอำนาจเต็มชื่อว่า "กระทรวงกลาโหม" () เมื่อวันที่ 9 มกราคม ค.ศ. 2007

คณะผู้บริหาร 
 รัฐมนตรีว่าการกระทรวงกลาโหม (防衛大臣)
 รัฐมนตรีช่วยว่าการกระทรวงกลาโหม (防衛副大臣)
 ผู้ช่วยรัฐมนตรีประจำกระทรวงกลาโหม (防衛大臣政務官) (สองอัตราโดยการแต่งตั้งของสภา)

อ้างอิง 

กระทรวงกลาโหม
รัฐบาลญี่ปุ่น
กระทรวงในประเทศญี่ปุ่น